Italiano: # Narrativa nel Trecento

Narrazione agiografca e moraleggiante trecentesca, tratta dalla vita del Buddha per tramite bizantino e cristianizzata, la storia di Jossaffà è appunto quella del principe Siddharta Gautama, fin da piccolo rinchiuso in una torre dal padre, preoccupato che egli venga a conoscere le sofferenze e i mali del mondo; ma una volta cresciuto, Jossaffà vuole sapere che cosa c’è al di fuori del suo palazzo e, dopo molte preghiere, il padre glielo concede.

Nella sterminata messe di testi di trattatistica e cronachistica redatti in genovese trecentesco si trova anche un volgarizzamento del Chronicon Pontificum et Imperatorum (1277-78) di Martino di Troppau, dove si possono cogliere dei timidissimi tentativi di «affrancare una tradizione scrittoria per il resto fortemente impregnata di moralità religiosa». Il brano relativo al mago Merlino fa supporre in ambito ligure un interesse per la letteratura cavalleresca più diffuso di quanto lascino immaginare le superstiti testimonianze.

Anche nei Miraculi de la biâ vergen Sancta Maria e si può osservare qua e là il desiderio di allontanarsi dai modelli agiografici per abbandonarsi più liberamente al piacere di narrare, descrivendo tutto un vivace mondo di cavalieri, borghesi e monaci. Nel brano qui riportato ci troviamo addirittura di fronte ad un embrione di racconto dell’orrore, dove effettivamente le motivazioni edificanti passano in secondo piano: narrazioni come queste sono probabilmente alla base delle fiabe e racconti popolari liguri, caratterizzati – come ebbe ad osservare Italo Calvino – da un gusto fantastico goticizzante e grottesco.

Ligure: # Narraçioin do Trexento

Narraçion agiografica e moralezzante trexentesca, stæta tiâ da-a vitta do Buddha pe mezo di besantin e dapeu crestianizzâ, l’istöia de Jossaffà a l’é ben apòsta quella do prinçipe Siddharta Gautama, scin da piccin stæto serrou inte unna tore da seu poæ, ch’o l’ea allägnou intanto che o figgio o no vegnisse à savei di patimenti e di bruttoî do mondo; ma unna vòtta ch’o l’é cresciuo, o Jossaffà o veu savei cöse gh’é a-o de feua do seu palaçio e, dòppo tante preghee, seu poæ o ghe ô consentisce.

Inta stramesuâ quantitæ de scriti de trattatistica e cronachistica in zeneise do Trexento, s’attreuva ascì unna vorgarizzaçion do Chronicon Pontificum et Imperatorium (1277-78) do Martin de Troppau, donde se peu destanâ de minime tentative à «infranchî unna tradiçion scrittöia pe-o resto ben ben imbeviâ de moralitæ religiosa». O tòcco donde se træta do Mago Merlin o fa soppoñe inte l’ambito ligure un interesse pe-a lettiatua cavalleresca ciù grande de quello che lascia imaginâ e testimonianse che ne gh’é arrestou.

Mæximo inti Miraculi de la biâ vergen Sancta Maria se peu osservâ de sà e de là a coæ de arrösâse da-i modelli agiografichi pe lasciâse anâ con ciù libertæ a-o piaxei de contâ, con descrive tutto un mondo regaggio de cavaggëi, borgheixi e fratti. Into tòcco che reportemmo chì coscì, s’attrovemmo a-a dreitua de fronte à un embrion de stöia de l’orrô, donde in fæto e motivaçioin edificante passan in segondo cian: de narraçioin semeggeive à sta chì son con probabilitæ a-a reixe de föe e conti popolari liguri, che son caratterizzæ – comm’o l’aiva osservou o Italo Calvino – da un gusto fantastico gotixizzante e grottesco.